armvectores/hy_wikipedia_2023 huggingface dataset:
IntelliJ IDEA

IntelliJ IDEA, ծրագրավորման համար նախատեսված ինտեգրած ծրագիր շատ ծրագրավորման լեզուների համար, հիմնականում Java, JavaScript, Python։ Ծրագիրը մշակվել է JetBrains ընկերության կողմից։
Ծրագրի առաջին տարբերակը թողարկվել է 2001 թվականի հունվարին և արագ հայտնություն է հավաքել ինչպես աառաջին միջավայրը, որը նախատեսված է Java լեզվի համար, որը թույլ էր տալիս արագ ձևավորվել կոդը։ Ծրագրի միջավայրի դիզայնը կտրոնացված է ծրագրավորղի արդյունավետ աշխատանքի վրա։
Սկսած 6-րդ տարբերակից IntelliJ IDEA ներայացնում է գործիքակազմով ինտեգրված օգտատիրոջ գրաֆիկական միջավայր։ Միջավայրը համապատասխանում է ծրագրավորման համար նախատեսված մի շարք հայտնի և ազատ գործիքներով, ինչպիսիք են օրինակ՝ CVS, Subversion, Apache Ant, Maven և JUnit։ 2007 թվականի փետրվարին IntelliJ-ի ծրագրավորողները ներկայացրեցին ծրագրի նոր տարբերակը, որը ուներ Ruby ծրագրավորման լեզվի ապահովում։
Սկսած 9․0 տարբերակից, ծրագիրը հասանելի է երկու տարբերակով՝ Community Edition և Ultimate Edition։ Community Edition-ը համարվում է ամբողջովին ազատ տարբերակ, որը հասնելի է Apache 2.0 լիցենզիայով, նրանում հասանելի է Java SE, Kotlin, Groovy, Scala լեզուների աջակցում։ Ultimate Edition տարբերբերակը հասանելի է վճարովի լիցենզիայով, իրականացված է Java EE աջակցում, UML-դիագրամներ, ինչպես նաև այլ լեզուներ և ֆրեյմվորքեր։
Աջակցվող լեզուններ․ 

Java
JavaScript
CoffeeScript
HTML/XHTML/HAML
CSS/SASS/LESS
XML/XSL/XPath
YAML
ActionScript/MXML
Python
Ruby
Haxe
Groovy
Scala
SQL
PHP
Kotlin
Clojure
C++
Go


== Ծանոթագրություններ ==


== Գրականություն ==


== Литература ==
С. Давыдов, А. Ефимов, 2005, էջ 800, ISBN 5941576072։


== Պաշտոնական կայք ==
www.jetbrains.com/idea/ IntelliJ IDEA. պաշտոնական կայք
https://plugins.jetbrains.com/plugin/7340-i-pascal
Այոս Մամաս

Այոս Մամաս (հուն․՝ Άγιος Μάμας), գյուղ Կիպրոս կղզու հարավում՝ Կիպրոսի Հանրապետության Լիմասոլի շրջանում։
Շրջկենտրոն Լիմասոլի հետ միացված է ավտոխճուղով։ Ըստ 2011 թվականին Կիպրոսում անցկացված մարդահամարի տվյալների՝ գյուղի բնակչությունը կազմում էր 590 մարդ, հիմնականում՝ հույն կիպրացիներ։
Մինչ 1974 թվականի թուրքերի ներխուժումը գյուղում բնակվել են նաև թուրքեր, որոնք հետագայում տեղահանվել են։


== Ժողովրդագրություն ==


== Ծանոթագրություններ ==
Գարկըլար

Գարկըլար, կիրճ Կիլիկիայում, Զեյթուն քաղաքի մոտ։ Այստեղ 1862 թվականին Հայ հերոս պաշտպանները ջախջախեցին թուրքական կանոնավոր զինված ուժերին։


== Ծանոթագրություններ ==
Հայդելբերգյան մարդ

Հայդելբերգյան մարդ (լատ.՝ Homo heidelbergensis), պեղածո մարդու տեսակ։
Ներկայացված է ստորին ծնոտով, որը 1907-ին գերմանացի հնէագետ Օտո Շյոտենզակը էտրուսկյան ռնգեղջյուրի, հնագույն փղի, ձիու, առյուծի և պեղածո այլ կենդանիների ոսկորների հետ հայտնաբերել է Հայդելբերգ քաղաքի մոտ, Էլսենց գետի հովտում, 24 մետր խորության վրա։
Վերագրվում է վաղ պլեյստոցենին (մեր թվարկությունից մոտ 400 հազար տարի առաջ)։ Ծնոտն աչքի է ընկնում պարզունակ գծերով (զանգվածայնություն, կզակի լրիվ բացակայություն և այլն) և ատամների համարյա ժամանակակից կազմությամբ։ Գտնվել են նաև մեծ քանակությամբ կայծքարի կտորներ, որոնք հավանաբար մշակված են և դիտվում են իբրև հայդելբերգյան մարդու գործիքներ։
Ուսումնասիրողների մեծ մասի կարծիքով հայդելբերգյան մարդը կառուցվածքով մոտ է պիթեկանթրոպոսին և սինանթրոպոսին։


== Գրականություն ==
Карлов H. H., Открытие орудий труда гейделбергского человека «Природа», 1958, № 8.


== Ծանոթագրություններ ==
Ալդեակեմադա

Ալդեակեմադա (գերմ.՝ Aldeaquemada), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Մորենա շրջանում։ Տարածքը կազմում է՝ 121 կմ2։ Բնակչությունը՝ 541 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 105 կմ։


== Արտաքին հղումներ ==
Պաշտոնական կայք
Página web oficial de Aldeaquemada
Սեն Բոննե դը Ֆուր

Սեն Բոննե դը Ֆուր (ֆր.՝ Saint-Bonnet-de-Four), համայնք Ֆրանսիայում՝ Օվերն մարզի Ալյեի գավառում։ Մտնում է Մոնմարո կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդ՝ 03219։


== Բնակչություն ==
Համայնքի բնակչությունը 2008 թվականին կազմում էր 200 մարդ։


== Տնտեսություն ==
2007 թվականի տվյալներով 132 աշխատունակ տարիքի մարդկանցից (15-64 տարեկան) 86-ը տնտեսապես ակտիվ էին, 46-ը անգործունակ (ակտիվության ցուցանիշը 65,2 %, 1999 թվականին եղել է՝ 60,4 %)։ 86 աշխատունակ բնակիչներից 69-ը աշխատում էին (36 տղամարդ և 33 կին), անաշխատանք էին 17-ը (8 տղամարդ և 9 կին)։ 46 անգործունակ մարդկանցից 5-ը աշակերտներ կամ ուսանողներ են, 29-ը թոշակառու, 12-ը անաշխատունակ էին այլ պատճառներով։


== Տեսարժան վայրեր ==
Սեն Բոննե եկեղեցի՝ XI դար колокольни ударила молния, в результате чего он искривился.
Լա Բրոս դղյակ՝ XV դար


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Բոննե դը Ֆուր» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-5 
«Սեն Բոննե դը Ֆուր» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Օլխովկա (գետ, թափվում է Օխոտի ծով)

Անվան այլ կիրառումների համար տե՛ս՝ Օլխովկա (այլ կիրառումներ)Օլխովկա (ռուս.՝ Ольховка), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը 30 կմ է։ Հոսում է Պենժինսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19100000112120000052542


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էնդրյու Հեյսկել

Էնդրյու Հեյսկել սեպտեմբերի 13, 1915(1915-09-13), Նեապոլ, Իտալիա - հուլիսի 6, 2003(2003-07-06), Darien, Ֆեյրֆիլդ շրջան, Կոնեկտիկուտ, ԱՄՆ, «Ժամանակի» կորպորացիայի նախագահ և գործադիր տնօրեն (1960–1980): Նա հայտնի է իր բարեգործությամբ, կազմակերպություններով՝ ներառելով Նյու Յորքի հանրային գրադարանը։ Եղել է  նաև Միջամերիկյան մամուլի ասոցիացիայի նախագահ (1961–1962):


== Կենսագրություն ==
Հեյսկելը՝ ամերիկացի ծնողներ  Էն Մուր Հաբարդի և Մորգան Օտթ Հեյսքելի երկրորդ երեխան է։ Նա ծնվել է Նեապոլում ,  ով ամուսնացել է Ուիլինգում՝ Արևմտյան Վիրջինիայում, այնուհետև տեղափոխվել Կապրի։ Նա իր մանկությունն անցկացրել է արտերկրում։
1946 թվականին, ընդամենը 30 տարեկան հասակում, Հեյսկելը կոչվել է «Կյանքի» հրատարակիչ, հետագայում, որպես գործադիր տնօրեն, 1972 թվականին նա ստիպված էր փակել այն։ 1974 թվականին նա ստեղծել է «Մարդիկը», որն արագորեն արժանացել է մեծ արձագանքի։
Նրա անունով է կոչվում Միջազգային կրթության ինստիտուտի Էնդրյու Հեյսկելի մրցանակը։ Հեյսկելը միջոցներ է ներդրել Հռոմի Ամերիկյան ակադեմիայում գեղարվեստական ղեկավարի պաշտոնը ստանձնելու համար։


== Անձնական կյանք ==
Հեյսկելն ամուսնացել է երեք անգամ։ Նրա առաջին կինը Կոռնելիա Սքոթն էր։ Նրանք ունեին երկու երեխա՝ Դայանը և Փիթերը։ Նրա երկրորդ կինը հոլիվուդյան դերասանուհի Մադլեն Քերոլն էր, որից նա ուներ մեկ դուստր՝ Էն Մադլեն։ I965 թվականին նա ամուսնացել է երրորդ կնոջ՝ Մարիան Սուլզբերգեր Դրիֆոսի հետ, ով «Նյու Յորք ժամանակներ»-ի հրատարակիչ Օրվիլ Դրիֆոսի այրին էր։


== Գրքեր ==
Էնդրյու Հեյսկելը Ռալֆ Գրեյվսի հետ (1997), Outsider, Insider: An Unlikely Success Story, Marian-Darien Press, 0-9668271-0-4


== Ծանոթագրություններ ==


== Արտաքին հղումներ ==
1987 Columbia University Oral History Research Office interview
2003 NY Times obituary
Օլա Սալո

Օլա Սալո (շվեդերեն՝ Ola Salo), իրական անունը՝ Ռոլֆ Օլա Անդերս Սվենսսոն (շվեդերեն՝ Rolf Ola Anders Svensson, փետրվարի 19, 1977(1977-02-19), Avesta, Դալարնա, Շվեդիա), շվեդ ռոք երաժիշտ ու երգիչ, The Ark գլեմ-ռոք խմբի անփոփոխ առաջնորդը՝ իր ստեղծման ժամանակահատվածից (1991-2011)։


== Կենսագրություն ==


=== Ընտանիք ===
Ծնվել է 1977 թվականի փետրվարի 19-ին՝ Ավեստա քաղաքում։ Ծնողները․ Լարս Սվենսսոնը՝ Սորաբյուում քահանա է եղել, և Բիրգիտտա Սվենսսոնը՝ բուժքույր էր։ Ինչպես նաև Օլան ունեցել է չորս եղբայր ու քույր։ Մանկությունը անց է կացրել Ռոտտնե գյուղում։ Չորս տարեկան հասակում գրել է իր առաջին երգը՝ Raggarbilar։ Սովորել է Վյոկշյոյի երաժշտական թեքումով` Կաֆեդրալյան դպրոցում, իսկ հետո տեղափոխվել է Մալմյո։ Իր բեմական Օլա Սալո կեղծանունը նա վերցրել է 1996 թվականին՝ որպես իր անվան դյուրադարձուկ։
2009 թվականի նոյեմբերին ամուսնացել է իր վաղեմի ընկերուհու՝ Աննելի Պեկուլայի հետ։ 2010 թվականին նրանք դուստր են ունեցել՝ Ջուդիթը։ 2015 թվականի նոյեմբերի 19-ի գիշերը նրանք ունեցան երկրորդ դուստրը՝ Միրիամը [1]։ Այդ ժամանակ Սալոն չի թաքցնում իր բիսեքսուալ կողմնորոշումը։ Եղել է բուսակեր։


== Երաժշտական կարիերա ==
Ռոլֆ Օլա Անդերս Սվենսսոնը իր The Ark խումբը ստեղծել է 14 տարեկան հասակում՝ 1991 թվականին, որտեղ հրավիրում է իր ընկերներին․ Լարս Յունգբերգին, Միքայել Յեպսոնին ու Մագնուս Օլսսոն։ Զուգահեռաբար նա Մալմյոյի օպերայի և երաժշտության թատրոնում դերասան ու երգիչ է եղել, ելույթ է ունեցել «Քրիստինան  Դյուվելմոլում» ու «Ջութակահարը տանիքին» մյուզիքլներում։ 2007 թվականին Կառլ Լինեյի 300-ամյակի առիթով Օլա Սալոն՝ հունվարի 28-ին, ելույթ է ունեցել «Linnaeus Rex» սիմֆոնիկ պոեմում ու նույն թվականին խաղացել է նաև Ուպպլասի դերը։
2007 թվականին Օլա Սալոն և իր խումբը՝ The Ark-ը, հաղթում են Մելոդիֆեստիվալեն մրցույթում՝ The Worrying Kind երգով, ու մեկնում Հելսինկի՝ Եվրատեսիլ երգի մրցույթին․ Շվեդիան նախորդ տարում հայտնվել էր թոփ տասնյակում, այդ պատճառով մեխանիկորեն անցավ եզրափակիչ փուլ։ Խումբը եզրափակչում հանդես եկավ 12 համարի ներքո ու գրավեց 18-րդ հորիզոնականը՝ 51 միավորով։ Այդուհանդերձ Սալոն շարունակեց իր ակտիվ երաժշտական գործունեությունը և շվեդերեն թարգմանեց «Հիսուս Քրիստոս գերաստղ» ռոք օպերան։ 2008-2009 թվականներին օպերան մնաց Մալմյոյում, իսկ 2012-2013 թվականներին ցուցադրվեց Ստոկհոլմի Göta Lejon  թատրոնում, որտեղ Սալոն խաղում էր Հիսուսի դերը։ 2014 թվականին նրանք Շվեդիայում հյուրախաղեր են իրականացնում։
2010 թվականին երգիչների ուսանողական ասոցիացիայի կողմից պարգևատրվել է նոր գեղարվեստական պատկերներ ստեղծելու համար։


=== Ռադիոյում և հեռուստատեսությունում ===
Սալոն երկու անգամ հանդես է եկել «Sommar» ռադիոհաղորդման մեջ, ինչպես նաև «Sveriges Radio P1» ռադիոկայանում․ 2003 թվականի հուլիսի 16-ին ու 2009 թվականի հուլիսի 26-ին։ Մեկ անգամ նա հանդես է եկել Sveriges Television-ի Sommarpratarna հաղորդման մեջ։ 2012 թվականին եղել է «The Voice» նախագծի շվեդական տարբերակի մարզիչը։ 2013 թվականի նոյեմբերի 2-ին կայացել է իր 'Kult ռոք օպերայի բեմադրությունը՝ շվեդական ռադիոյով։ 2014 թվականին մասնակցել է TV4 ալիքի «Så mycket bättre» երաժշտական շոուի հինգերորդ եթերաշրջանին։ 2016 թվականի մարտի 5-ին դարձել է «Melodifestivalen» հաղորդման գլխավորը՝ Ջինո Դիրավիի ու Պետեր Յեբակի հետ։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Բոգդանովկա (գյուղ, Վոլնովախսկի շրջան)

Անվան այլ կիրառումների համար տե՛ս՝ ԲոգդանովկաԲոգդանովկա (ուկրաիներեն՝ Богданівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Բոգդանովկա գյուղում բնակվում էր 90 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլյա Ռիպս

Իլյա Ռիպս (եբրայերեն՝ אליהו (איליה) רִיפְּס‎; անգլ.՝ Eliyahu Rips, также Ilya Rips, դեկտեմբերի 12, 1948(1948-12-12), Ռիգա, Լատվիական ԽՍՀ, ԽՍՀՄ), իսրայելցի մաթեմատիկոս, որը հայտնի է խմբերի երկրաչափական տեսության իր աշխատանքներով։ Հայտնի դարձավ հանրությանը, որպես Աստվածաշնչում կոդավորված տեղեկատվության հոդվածի համահեղինակ։
Ռիպսը մեծացել է Լատվիայում (այն ժամանակ ԽՍՀՄ կազմում էր), մաթեմատիկայի ուսուցիչ Արոն Զալմանովիչ Ռիպսի ընտանիքում։ Նա առաջին լատվիացի աշակերտն էր, որը մասնակցում էր Մաթեմատիկայի միջազգային օլիմպիադային։ Ութ տարվա ընթացքում ոսկե մեդալով ավարտել է Ռիգայի թիվ 23 միջնակարգ դպրոցը (այժմ Լոմոնոսովյան վարժարան)։ 1969 թվականի ապրիլի 9-ին Ռիգան (այն ժամանակ Լատվիայի համալսարանի 20-ամյա ուսանող) ինքնահրկիզման փորձ կատարեց Ռիգայի կենտրոնում Ազատության հուշարձանի մոտ ի նշան բողոքի Վարշավյան պայմանագրի զորքերի՝ Չեխոսլովակիա ներխուժման դեմ։
Հարկադիր բուժման է անցել հատուկ տիպի հոգեբուժարանում դանդաղ շիզոֆրենիա ախտորոշմամբ։ Երկու տարի բանտարկության մեջ է մնացել, իսկ 1972 թվականին արևմտյան մաթեմատիկոսների ճնշման տակ խորհրդային իշխանությունները նրան թույլ են տվել արտագաղթել Իսրայել։ Նախկինում, աթեիստ, Ռիպսը հետագայում դարձավ ուղղափառ հրեա։
Բուժվելուց և ասպիրանտուրայի ավարտից հետո Ռիպսը աշխատանքի է ընդունվել Երուսաղեմի Հրեական համալսարանի մաթեմատիկայի ֆակուլտետում։ 1979 թվականին Ռիպսը ստացել է Իսրայելի մաթեմատիկական միության Էրդյոշի մրցանակը։ Ռիպսի զգալի աշխատանքները (հիմնականում չհրապարակված) նվիրված են R-ծառերի խմբերի գործողություններին։


== Աստվածաշնչի կոդ ==
1994 թվականին Ռիպսը Դորոն Վիցտումի (Doron Witztum) և Յոավ Ռոզենբերգի (Yoav Rosenberg) հետ համատեղ հոդված է հրապարակել Statistical Science ամսագրում, որտեղ ասվում էր, որ «Ծննդոց» գրքի (Աստվածաշնչի մաս կազմող) տեքստում եբրայերեն պարունակվում է կոդավորված տեղեկատվություն։ 1997 թվականին լրագրող Մայքլ Դրոսնին (Michael Drosnin) այս վարկածը նկարագրել է հայտնի The Bible Code գրքում։ Ռիպսը պաշտոնապես հեռացել է Դրոսնինի գրքում իր արդյունքների մեկնաբանությունից։ Գրքի հրապարակումից հետո աստվածաշնչյան կոդի վարկածը ստացել է ոչ միանշանակ, այդ թվում՝ բացասական գնահատականներ։


== Ընտրված հոդվածներ ==
E. Rips, Group actions on R-trees, preprint
E. Rips, Subgroups of small cancellation groups. Bull. London Math. Soc. 14 (1982), no. 1, 45—47.
Rips, E.; Sela, Z. Structure and rigidity in hyperbolic groups. I.  Geom. Funct. Anal.  4  (1994),  no. 3, 337—371.
Rips, E. Sela, Z. Canonical representatives and equations in hyperbolic groups.  Invent. Math. 120 (1995), no. 3, 489—512.
Rips, E.; Sela, Z. Cyclic splittings of finitely presented groups and the canonical JSJ decomposition.  Ann. of Math. (2)  146  (1997),  no. 1, 53—109.
Sapir, Mark V.; Birget, Jean-Camille; Rips, Eliyahu, Isoperimetric and isodiametric functions of groups. Ann. of Math. (2) 156 (2002), no. 2, 345—466.
Birget, J.-C.; Ol'shanskii, A. Yu.; Rips, E.; Sapir, M. V., Isoperimetric functions of groups and computational complexity of the word problem. Ann. of Math. (2) 156 (2002), no. 2, 467—518.


== Ծանոթագրություններ ==
Կիպրոս ճապոնական

Կիպրոս ճապոնական (լատ.՝ Լ. japonicum), ձիթազգիների ընտանիքի, կիպրոս ցեղի բույս։


== Նկարագրություն ==
Մշտադալար թուփ է՝ մինչև 3 մ բարձրությամբ, հարթ ճյուղերով։ Երիտասարդ ընձյուղները թեթևակի աղվամազապատ են, իսկ միամյաները՝ բաց դարչնամոխրավուն, անկյունավոր, երկամյաները կտրվածքում կլորավուն են, մերկ, բաց մոխրավուն, ծածկված սպիտակավուն ոսպնյակներով։ Տերևները լայն ձվաձևից մինչև երկարավուն-ձվաձև են, 6-7 սմ երկարությամբ և 3-4 սմ լայնությամբ, սրածայր կամ համարյա բութ գագաթով, կլորավուն կամ սեպաձև հիմքով, կաշվեկերպ, հարթ, վերևի կողմից՝ մուգ կանաչ և փայլուն, ներքևի կողմից՝ մոխրավուն կամ բաց կանաչավուն։ Կողմնային ջղերը 4 զույգ են, համարյա աննկատ։ Տերևակոթունները կարճ են, 0,5-1,2 սմ երկարությամբ։ Ծաղկաբույլերը խիտ են, բրգաձև, 6-15 սմ երկարությամբ և 7-8 սմ լայնությամբ, ծաղիկները սպիտակ են։ Բաժակը կարճ է, ատամնաեզր, պսակի խողովակը համարյա կրկնակի անգամ ավելի երկար է բաժակից, գլանաձև է, վերևի մասում փոքր-ինչ լայնացած։ Պսակի մասերը խողովակից կարճ են, չռված։ Առէջները կախված են պսակի երախի վրա։ Պտուղները ձվաձև են, անփայլ սև, 0,5-0,8 սմ երկարությամբ։ Ծաղկում է ապրիլին, պտուղները հասունանում են հոկտեմբեր-նոյեմբերին։


== Տարածվածություն ==
Տարածված է Ճապոնիայի հյուսիսային և միջին շրջաններում, Կորեայում, Չինաստանում (Տայվան)։ Աճում է խոնավ վայրերում։ Հայաստանի տարածքում լայնորեն է մշակվում հյուսիսարևելյան շրջանների ցածրադիր գոտում՝ Իջևանում, Բագրատաշենում, Նոյեմբերյանում և մի շարք այլ բնակավայրերում։ Ամենուրեք հաջողությամբ է աճում ու զարգանում, առատորեն ծաղկում ու պտղաբերում է։ Ցրտահարման դեպքեր չեն եղել։
Էկոլոգիական խումբը՝ II: Մշակության հավանական շրջանները՝ 9, 20ա, 32։


== Պատկերասրահ ==

		


== Ծանոթագրություններ ==
Նաչարովո

Նաչարովո (ռուս.՝ Начарово, բաշկիրերեն՝ Нажар), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 341 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
60 րոպե (Ռուսաստան)

«60 րոպե», ռուսական հասարակական-քաղաքական թոք-շոու, որը հեռարձակվում է Ռոսիա 1 հեռուստաալիքով 2016 թվականի սեպտեմբերի 12-ից։  Ծրագրի հաղորդավարներն են Եվգենի Պոպովը և Օլգա Սկաբեևան։


== Նկարագրություն ==
Ծրագրի յուրաքանչյուր թողարկմանը քննարկվում են ինչպես միջազգային թեմաներ, այնպես էլ ռուսական, որոնք օրակարգում կան։ Ստուդիա են հրավիրվում հայտնի քաղաքական գործիչներ, պատգամավորներ, փորձագետներ։ Ծրագրի վերջում տեսազանգով կապվում են արտասահմանյան կամ ռուս փորձագետների հետ, որտեղ հաղորդավարները հարցեր են տալիս, որպեսզի իմանան նրան դիրքորոշումը  ծրագրի թեմայի վերաբերյալ։
Ծրագրի պրեմիերան կայացել է 2016 թվականի սեպտեմբերի 12-ին Հեռավոր Արևելքի և Մոսկվայի Ռոսիա 1 հեռուստաալիքի ուղիղ եթերում :  Ի սկզբանե հաղորդումը հեռարձակվում էր երկուշաբթիից ուրբաթ, ժամը 18:50 և հեռարձակվել է ուղիղ եթերում։ 2017 թվականի օգոստոսի 28-ից թոք-շոուն ցուցադրվում է ամեն օր օրը երկու անգամ՝ ժամը 13:00-ից մինչև 14:00-ին (ցերեկային թողարկում) և 19:00-ից մինչև 20:00-ին (երեկոյան թողարկում)։ Երկուշաբթի ծրագիրը հեռարձակվում է  Հեռավոր Արևելքի ուղիղ եթերում։ Հաջորդող օրերին հաղորդումը Հեռավոր Արևելքում ցուցադրվում է ձայնագրված։


== Ծանոթագրություններ ==


== Արտաքին հղումներ ==
Игорь Карев. Խոսակցություններ քաղաքականության մասին։ Ինչ է տեղի ունենում ռուսական հեռուստատեսության քաղաքական թոք-շոուների հետ, Газета.ру, 25.02.2017
Թոք-շոույի էջը «Ռոսիա 1» հեռուստաալիքի կայքում Archived 2020-11-22 at the Wayback Machine.
«60 րոպե» թոք-շոույի մասին
Օրտուկիո

Օրտուկիո  (իտալերեն՝ Ortucchio), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1971 մարդ (2005 թվականի տվյալներով)։ Խտությունը՝ 55,33 մարդ/կմ²։ Տարածքը՝ 35,62 կմ²։ Փոստային ինդեքս՝ 67050։ Հեռախոսային կոդ՝ (+39) 0863։
Բնակավայրի տոնը նշվում է սեպտեմբերի 28-ին։


== Արտաքին հղումներ ==
Բնակավայրի Պաշտոնական կայք


== Ծանոթագրություններ ==
Վյունկի (այլ կիրառումներ)

Վյունկի, կարող է վերաբերել՝

Վյունկի - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Վյունկի - գյուղ, Ուկրաինայի Կիրովոգրադի մարզի Նովոուկրաինկայի շրջանում
Մասյաֆի շրջան

Մասյաֆի շրջան (արաբ․՝ ناحية مصياف‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Մասյաֆի գավառի հինգ շրջաններից մեկը։
Վարչական կենտրոնն Մասյաֆ քաղաքն է։ 2004 թվականի տվյալներով շրջանի բնակչությունը կազմել է 68,184 մարդ։ Քաղաքն ու շրջակա ավանները զբաղեցնում են 409.00 քառ.կմ տարածք։
Ունի 34 գյուղ և ավան

Մասյաֆ (արաբ․՝ مصياف‎‎), բնակչություն՝ 37,109
Ալ-Բայդա (արաբ․՝ البيضا‎‎‎), բնակչություն՝ 1,173
Ալ-Բայյադիյա (արաբ․՝ البياضية‎‎), բնակչություն՝ 2,071
Դեյր Մամա (արաբ․՝ ديرماما‎‎), բնակչություն՝ 2,985
Դեյր ալ-Սալիբ (արաբ․՝ دير الصليب‎‎), բնակչություն՝ 2,946
Քաֆր Լակբա (արաբ․՝ اللقبة‎‎‎), բնակչություն՝ 1,908
Անբուրա (արաբ․՝ عنبورة‎‎), բնակչություն՝ 998
Բիկրակա (արաբ․՝ بقراقة‎‎‎), բնակչություն՝ 798
Բոստան (արաբ․՝ البستان‎‎‎), բնակչություն՝ 2,175
Բկասկաս (արաբ․՝ بقصقص‎‎), բնակչություն՝ 514
Ֆինդարա (արաբ․՝ الفندارة‎‎), բնակչություն՝ 1,594
Հայլոնե (արաբ․՝ الحيلونة‎‎), բնակչություն՝ 1,665
Հիյալին (արաբ․՝ حيالين‎‎), բնակչություն՝ 1,709
Հրեիֆ (արաբ․՝ الحريف‎‎), բնակչություն՝ 1,789
Ջոբետ Կալախ (արաբ․՝ جوبة كلخ‎‎‎), բնակչություն՝ 103
Քաֆր Ակիդ (արաբ․՝ كفر عقيد‎‎), բնակչություն՝ 1,373
Մաշտա Դեյր Մամա (արաբ․՝ مشتى دير ماما‎‎), բնակչություն՝ 169
Նահդա (արաբ․՝ النهضة‎‎‎), բնակչություն՝ 598
Քաբու Շամսիիյե (արաբ․՝ قبو شمسية‎‎‎), բնակչություն՝ 345
Քասր Դեյր Հուիթ (արաբ․՝ قصر دير حويت‎‎), բնակչություն՝ 1,121
Կայրուն (արաբ․՝ قيرون‎‎), բնակչություն՝ 1,084
Կուրտման (արաբ․՝ قرطمان‎‎‎), բնակչություն՝ 1,467
Ռաբու (արաբ․՝ ربعو‎‎), բնակչություն՝ 2,288
Ռասաֆա (արաբ․՝ الرصافة‎‎), բնակչություն՝ 1,608
Շամսիյե (արաբ․՝ الشمسية‎‎), բնակչություն՝ 1,452
Շիհա(արաբ․՝ الشيحة‎‎‎), բնակչություն՝ 1,101
Սիգատա (արաբ․՝ سيغاتا‎‎), բնակչություն՝ 1,739
Սուեիդա (արաբ․՝ السويدة‎‎‎), բնակչություն՝ 2,703
Թալ Աաֆար (արաբ․՝ تل أعفر‎‎), բնակչություն՝ 610
Թայր Ջամլա (արաբ․՝ طير جملة‎‎), բնակչություն՝ 1,584
Տեիր Ջեբե (արաբ․՝ طير جبة‎‎), բնակչություն՝ 1,027
Զամելիյե (արաբ․՝ الزاملية‎‎‎), բնակչություն՝ 877
Զեինե (արաբ․՝ الزينة‎‎), բնակչություն՝ 983
Մատնա (արաբ․՝ متنا‎‎), բնակչություն՝ 489


== Ծանոթագրություններ ==
Ամիտ շրջան (Միսսիսիպի)

Ամիտ շրջան (անգլ.՝ Amite County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.891 կմ² է, բնակչությունը՝ 13.131 մարդ (2010 թ. տվյալներով)։ Շրջկենտրոնն է Լիբերթի բնակավայրը։ Կազմավորվել է 1809 թ.։


== Ծանոթագրություններ ==
Օլեգ Եսայան

Օլեգ Եսայու Եսայան (նոյեմբերի 12, 1946(1946-11-12), Սոս, Մարտունու շրջան), հայ քաղաքական և պետական գործիչ և դիվանագետ, Արցախի առաջին վարչապետ, հետագայում՝ Ռուսաստանում ու Բելառուսում Հայաստանի նախկին դեսպան։


== Կենսագրություն ==
1970 թվականին ավարտել է Երևանի պետական համալսարանի տնտեսական ֆակուլտետը, 1985 թվականին՝ Մոսկվայի Ղեկավարման ինստիտուտի ասպիրանտուրան, ստացել է տնտեսական գիտությունների թեկնածուի աստիճան։ Արցախյան շարժման սկսելու ժամանակ եղել է Ստեփանակերտի մանկավարժական համալսարանի դոցենտ։
1991 - 1992 թվականներին ԼՂՀ Գերագույն Խորհրդի պատգամավոր, իսկ 1992 թ. հունվարի 8-ից մինչև 1992 թ. օգոստոսը՝ ԼՂՀ վարչապետ։ 1992 - 2004 թվականներին զբաղեցրել է զանազան գիտական և պետական պաշտոններ Արցախում և Հայաստանում։
1998 թվականից՝ Ռուսաստանյան հումանիտար ակադեմիայի թղթակից անդամ, 2001 թվականից՝ ակադեմիկոս։ Տնտեսական խնդիրներին նվիրված մի շարք գիտական աշխատությունների հեղինակ է, այդ թվում՝ Լեռնային Ղարաբաղի տնտեսության վերաբերյալ։
2005-2006 թթ.՝ Հայաստանի Արժեթղթերի հանձնաժողովի նախագահ։
2006-2010 թթ.՝ Բելառուսի Հանրապետությունում Հայաստանի արտակարգ և լիազոր Դեսպան, ԱՊՀ կանոնադրական և այլ մարմիններում ՀՀ մշտական ներկայացուցիչ։
2010 թ. հունվարի 21-ին ՀՀ Նախագահի հրամանագրով ազատվել է Բելառուսի Հանրապետությունում Հայաստանի Հանրապետության արտակարգ և լիազոր դեսպանի պարտականություններից։
2010 հունվարի 21-2017 մարտի 7, ՀՀ Նախագահի հրամանագրով նշանակվել է Ռուսաստանում Հայաստանի Հանրապետության արտակարգ և լիազոր դեսպան։

2010 թ. ապրիլի 26-ին ՀՀ Նախագահի հրամանագրով ազատվել է Անկախ պետությունների համագործակցության կանոնադրական և այլ մարմիններում Հայաստանի մշտական լիազոր ներկայացուցչի պարտականություններից։


== Ծանոթագրություններ ==
Բակուրի լեռնանցք

Բակուրի, լեռնանցք Վրաստանի Ախալքալաքի սարահարթում, նրա հյուսիսային կողմում։


== Ծանոթագրություններ ==
Ռեիգի

Ռեիգի (էստ․՝ Reigi), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պոնբոզե

Պոնբոզե  (ֆրանս.՝ Pontboset), կոմունա Իտալիայի Վալե դ'Աոստա մարզում։
Բնակչությունը կազմում է 186 մարդ (2008 թվականի տվյալներով)։ Բնակչության խտությունը՝ 6 մարդ/կմ²։ Տարածքը՝ 33 կմ²։ Փոստային ինդեքս՝ 11020։ Հեռախոսային կոդ՝ 0125։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0125 806912
Էլեկտրոնային փոստ՝ info@comune.pontboset.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բարանո դ’Իսկիա

Բարանո դ’Իսկիա (իտալերեն՝ Barano d'Ischia), կոմունա Իտալիայում։ Գտնվում է Կամպանիա մարզում՝ Նեապոլի գավառում։
Բնակչությունը կազմում է 9793 մարդ, բնակչության խտությունը կազմում է 890 մարդ/կմ²։ Զբաղեցնում է 11 կմ² մակերես տարածք։ Փոստային ինդեքս՝ 80070, հեռախոսային կոդ՝ 00081։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 081 906711
Էլեկտրոնային փոստ՝ segreteria@comunebarano.it
Պաշտոնական կայք՝ http://www.comunebarano.it/


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հենրի Ջոն Թեմփլ Պալմերսթոն

Հենրի Ջոն Թեմփլ, լորդ Փալմերսթոն (անգլ.՝ Henry Temple, 3rd Viscount of Palmerston, հոկտեմբերի 20, 1784(1784-10-20)[…], Բրոուդլենդս, Romsey Extra, Թեսթ Վելի, Հեմփշիր, Հեմփշիր, Միացյալ Թագավորություն - հոկտեմբերի 18, 1865(1865-10-18)[…], Բրոքեթ Հոլ, Հաթֆիլդ, Ուելին Հաթֆիլդ, Հարթֆորշիր, Անգլիա, Մեծ Բրիտանիայի և Իռլանդիայի միացյալ թագավորություն), բրիտանացի քաղաքական գործիչ։
Քաղաքական կարիերայի սկզբում հարել է թորիներին, 1830 թվականից՝ վիգերին։
1830-1834, 1835-1841, 1846-1851 թվականներին արտաքին գործերի մինիստր էր․ 1855-1858 թվականներին և 1859-1865 թվականներին՝ պրեմիեր մինիստր։
Ներքին քաղաքականության մեջ ընդդիմացել է բարեփոխումներին, եղել է բանվոր, շարժումը և ազգային-ազատագրական շարժումը Իռլանդիայում ճնշելու կողմնակից։ Արտաքին քաղաքականության ասպարեզում հետամուտ էր «ուժերի հավասարակշռության» սկզբունքին (միմյանց թշնամի տերությունների և խմբավորումների առկայությունը Եվրոպայում)։
1853-1856 թվականների Ղրիմի պատերազմի գլխավոր կազմակերպիչներից էր, դեմ էր Ռուսաստանի ազդեցության տարածմանը Օսմանյան կայսրությունում (հետնաբար նաե՝ հայերի ազատագրական շարժմանը), ինչպես նաև Հնդկաստանի ուղղությամբ նրա ընդարձակմանը։
Պալմերսթոնի կառավարությունը դաժանորեն ճնշել է 1857-1859 թվականների Հնդկաստանի ազգային ապստամբությունը, մասնակցել Չինաստանում Թայպինների ապստամբության ճնշմանը։ ԱՄՆ-ում 1861-1865 թվականների քաղաքացիական պատերազմի ժամանակ հակված էր աջակցելու Հարավի ստրկատերերին։


== Ծանոթագրություններ ==
Ջոն Դուբե

Ջոն Լանգալիբալելե Դուբե (զուլուսերեն՝ John Langalibalele Dube;փետրվարի 22, 1871(1871-02-22), Inanda, Էթեկվինի, Կվազուլու-Նատալ, ՀԱՀ - փետրվարի 11, 1946(1946-02-11), Դուրբան, Natal Province, Հարավաֆրիկյան Միություն), հարավաֆրիկացի գրող, քաղաքական և հասարակական գործիչ։ Զուլուսերեն լեզվով առաջին գեղարվեստական ստեղծագործությունների հեղինակն է, Աֆրիկայի ազգային կոնգրեսի առաջին նախագահը։


== Կենսագրություն ==
Դուբեն ծնվել է 1871 թվականի փետրվարի 12-ին Ամերիկայի զուլուսական առաքելական ընտանիքում, նախ սովորել է Ինանդում և Ամանզիմտոտիում, ավելի ուշ ուսման է ուղևորվել ԱՄՆ։ Նրա սկզբնական մտադրությունը բժշկություն սովորելն էր, բայց, ինչպես իր ժամանակի աֆրիկացի մյուս մտավորականները, նա դարձավ քահանա և ուսուցիչ։ 1901 թվականին Օհլանգում հիմնել է Զուլուսական քրիստոնյա աշխատանքային դպրոցը։ Իր կազմակերպության համար օրինակ էր Տասկինգի համալսարաանը, որը ԱՄՆ-ում ստեղծվել էր Բուկեր Վաշինգտոնի կողմից աֆրոամերիկացիների համար։ Դուբեն նաև հիմնել է  դպրոց աղջիկների համար։ Նրա ստեղծման  համար նա միջոցներ գտավ Ամերիկայում՝ կարդալով դասախոսություններ և հանդես գալով հարավաֆրիկյան երգերով։ 1903 թվականին նա ստեղծեց «Նատալի արև» (զուլուսերեն՝ Ilanga laseNatal) լրագիրը զուլու լեզվով, ավելի ուշ դարձավ նրա գլխավոր խմբագիրը (լրագիրը դեռևս գոյություն ունի)։ 1912 թվականին ընտրվեց նոր ստեղծված Հարավաֆրիկյան տեղական ազգային կոնգրեսի (այժմ Աֆրիկայի ազգային կոնգրես) նախագահ։ 1914 թվականին Սոլոմոն Պլաակի, Ուոլտեր Ռուբուսանի և այլ աֆրիկացի հասարակական գործիչների հետ ուղևորվեց Մեծ Բրիտանիա՝ 1913 թվականին ընդունված «Բնիկների հողերի մասին» օրենքի դեմ բողոքարկելու համար, որով աֆրիկացիների տիրապետության տակ մնաց  ՀԱՄ-ի 9%-ից քիչ տարածք։ 1917 թվականին հեռացավ ԱԱԿ-ի նախագահի պաշտոնից, սակայն մինչև կյանքի վերջ շարունակեց աշխատել Նատալի տեղական կոնգրեսում՝ փորձելով բարելավել բնիկների կյանքի պայմանները։
Զուլուսերեն լեզվով առաջին Insila kaShaka պատամական վեպի («Չակայի ծառան», 1930, 1951 թվականին հրատարակվեց անգլերեն որպես Jeqe, the Bodyservant of King Shaka) և մի քանի այլ ստեղծագործությունների հեղինակն է։


== Ծանոթագրություններ ==


== Հղումներ ==
ԱԱԿ կայքում Դուբեի մասին հոդված
Strč prst skrz krk

Strč prst skrz krk (ˈstr̩ʧ ˈpr̩st ˈskr̩s ˈkr̩k ), չեխերեն և սլովակերեն շուտասելուկ, որը թարգմանաբար նշանակում է «մատը խցկել կոկորդի մեջ»։
Շուտասելուկի մեջ բացակայում են ձայնավորները. բոլոր չորս բառերը միավանկ են, յուրաքանչյուր վանկի գագաթը վանկարար r ձայնորդն է։ Վանկարար ձայնորդների առկայությունը որոշ սլավոնական լեզուների, մասնավորապես չեխերենի և սլովակերենի, համար բնութագրական երևույթ է։ Ե՛վ չեխերենը, և՛ սլովակերենը ունեն 2 վանկարար ձայնորդ, մյուսը l-ն է (գոյություն ունի նաև վանկարար երկշրթնային ռնգային m-ը չեխերեն sedm բառում)։ Արդյունքում, երկու լեզուներում էլ կան ձայնավոր չունեցող բազմաթիվ բառեր։ Այդ տեսակի երկար բառերից են օրինակ՝ scvrnkls, čtvrthrst և čtvrtsmršť. վերջին երկուսն արհեստական դիպվածային բառեր են։ Այդպիսով, շուտասելուկն այդ երևույթի արտահայտումն է։ 
Արտահայտությունը «Տարբերություն» (La Distinction) շվեյցարական թերթի նշանաբանն է։ Չեխիայում վաճառվում են այդ շուտասելուկի գրությամբ շապիկներ։
«Strč prst skrz krk» արտահայտությունը չեխերեն և սլովակերեն ամենահայտնի նախադասություններից է, ներառվում է այդ լեզուները որպես օտար լեզու սովորողների բազմաթիվ քերականական դասագրքերում։ Արտահայտությունն առկա է օրինակ 1852 թվականին ռուսերենով հրատարակված «Չեխերենի քերականություն» գրքում։
Առավել բարդ է ճանաչմամբ երկրորդ, առանց ձայնավորների չեխերեն շուտասելուկը՝ «Prd krt skrz drn, zprv zhlt hrst zrn», որը նշանակում է «Գազ արձակեց խլուրդիկը խոտերի արանքից՝ սկզբում կուլ տալով մի բուռ հատիկ»։


== Առանց ձայնավորների չեխերեն այլ շուտասելուկներ ==
Strč čtvrtʼ prst skrz hrst
Мlč, strč čtvrtʼ prst skrz hrst
Prd krt skrz drn, zprv zhlt hrst zrn
Smrž pln skvrn zvlhl z mlh
Chrt pln skvrn zdrhl z Brd.
Chrt pln skvrn vtrhl skrz trs chrp v čtvrť Krč, prv zhltl čtvrtʼ hrst zrn.
Chrt pln skvrn zhltl hrst zrn.
Plch zdrhl skrz drn, prv zhltl hrst zrn, škrt.
Chrt pln skvrn zhltl hrst zrn.
Vlk pln žbrnd zdrhl hrd z mlh Brd skrz vrch Smrk v čtvrť srn Krč.
Chrt zdrhl z Brd. Vtrhl skrz strž v tvrz srn, v čtvrť Krč. Blb! Prskl, zvrhl smrk, strhl drn, mrskl drn v trs chrp. Zhltl čtvrthrst zrn skrz krk, pln zrn vsrkl hlt z vln. Chrt brkl, mrkl, zmlkl. Zvlhls?


== Առանց ձայնավորների սլովակերեն այլ շուտասելուկներ ==
Strč štvrťprst skrz hrsť
Мlč, strč prst skrz štvrťhrsť, chrt.


== Ծանոթագրություններ ==
Կրեմեն

Կրեմեն (գերմ.՝ Kremmen), քաղաք Գերմանիայում, Վերին Հավել շրջանում։ Բնակությունը 7 102 մարդ է (2010), տարածքը՝ 206,01 կմ²։ Փոստային ինդեքս՝ 16766։ Հեռախոսսյին կոդ՝ 033055։
Քաղաքը բաժանված է 7 քաղաքային համայնքի։


== Ժողովրդագրություն ==


== Պատկերասրահ ==

		
		
		
		
		
		
		
		


== Արտաքին հղումներ ==
Պաշտոնական էջ(ռուս.)
Tag des offenen Denkmals Archived 2016-03-04 at the Wayback Machine.


== Ծանոթագրություններ ==
Մետրո (ֆիլմ)

«Մետրո» (անգլ.՝ Subway), 1985 թվականի ֆրանսիական ֆիլմ։


== Սյուժե ==
«Ապրել, նշանակում է գործել» («To be is to do») - Սոկրատես. 
«Գործել, նշանակում է ապրել» («To do is to be») - Ժան Պոլ Սարտր. 
«Դու բի դու բի դու» («Do be do be do») - Ֆրենկ Սինատրա.
Այս ֆիլմի վերնագիրը լիարժեք արտահայտում է ֆիլմի մթնոլորտը։ Ֆիլմի գլխավոր հերոս՝ Ֆրեդը (Քրիստոֆեր Լամբերը), մինչ ֆիլմի սկսվելը օգնում է Հելենային (Իզաբել Աջանիին) բարձրացնել գնումները տուն։ Նա հրավիրում է Ֆրեդին ճաշկերույթի, որի ժամանակ նա պայթեցնում է ամուսնու գանձապահարանը (միայն նրա համար, որ նա չի սիրում գանձապահարաններ) և գողանում է կարևոր փաստաթղթեր, որից հետո նա ստիպված թաքնվում է ֆրանսիական մետրոյում, որտեղ նրան փնտրում են Հելենայի ամուսնու «ավազակները», և նրա հետ զուգահեռ Հելենայի խնդրանքով (որպեսզի պաշտպանի ավազակներից) մետրոյի ժանդարմները նույնպես փնտրում են։
Իր հերթին Ֆրեդը սիրահարվում է Հելենային, և նույն պահին, փորձում է վաճառել նրա ամուսնուն գողացված փաստաթղթերը։


== Դերերում ==
Իզաբել Աջանի — Էլեն
Քրիստոֆեր Լամբեր — Ֆրեդ
Ժան Ռենո — հարվածային գործիքներ նվագող
Ռիշար Բորենժե — ծաղկեվաճառ
Միշել Գալաբրյու — լիազոր Ժեբեր
Ժան Յուգ Անգլադ — ռոլլեր
Jean Bouise — կայանի ղեկավար
Ժան Պեր Բակրի — տեսուչ Բեթմեն
Jean-Claude Lecas — Ռոբին
Pierre-Ange Le Pogam — Ժան
Էրիկ Սերրա — Էնրիկո (բաս կիթառահար)


== Սաունդթրեկ ==
Մետրո / Subway (Eric Serra) — 1985 OST

01 Subway
02 Guns And PeopleCorinne Marienneau / Eric Serra

03 — Burglary
04 — Masquerade
05 — Childhood Drama
06 — Man. Y
07 — Congabass
08 — Song To Xavier
09 — Speedway
10 — It’s Only MysteryCorinne Marienneau / Eric
Serra / Louis Bertignac

11 — Drumskate
12 — Dolphin Dance
13 — Racked Animal
14 — Pretext
15 — Dark Passage IIՏևողություն- 00:43:23


== Անվանակարգեր ==
«Սեզար» մրցանակ 1986

Լավագույն ֆիլմ — «Մետրո» (Subway) ռեժիսոր Լյուկ Բեսոն
Լավագույն ռեժիսոր — Լյուկ Բեսոն
Լավագույն տղամարդու դեր - Քրիստոֆեր Լամբեր
Լավագույն կնոջ դեր — Իզաբել Աջանի
Լավագույն տղամարդկանց երկրորդական դեր — Ժան Յուգ Անգլադ, Ժան Պեր Բակրի, Միշել Գալաբրյու
Ֆիլմի համար գրված լավագույն երաժշտություն — Էրիկ Սերրա
Լավագույն օպերատորի աշխատանք — Կարլո Վարինի
Լավագույն մոնտաժ — Սոֆի Շմիթ
Լավագույն պաստառ — Բերնարս Բերնարդ


=== Մրցանակներ ===
«Սեզար» մրցանակ
Լավագույն տղամարդ դերասան Քրիստոֆեր Լամբեր


== Ծանոթագրություններ ==


== Արտաքին հղումներ ==
Քրիստոֆեր Լաբերի լուսանկարները ֆիլմի նկարահանումներից(չաշխատող հղում)
Մետրո
Մետրո
Մետրո
Միքայել Պողոսյան (ազատամարտիկ)

Անվան այլ կիրառումների համար տե՛ս՝ Միքայել Պողոսյան (այլ կիրառումներ)Միքայել Գրիգորիի Պողոսյան (օգոստոսի 2, 1956(1956-08-02), Հադրութ, Հադրութի շրջան - ապրիլի 21, 1992(1992-04-21), Սեյիդահմեդլու), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1956 թվականի օգոստոսի 2-ին, Հադրութ ավանում, ծառայողի ընտանիքում։ Ավարտել է Հադրութի Մ.Մանվելյանի անվան միջնակարգ դպրոցը։ Այնուհետև ընդունվել է Երևանի ժողտնտեսական ինստիտուտի ֆինանսական բաժինը։
1974-76 թվականներին ծառայել է Խորհրդային բանակում։ Զորացրվելուց հետո շարունակել է ուսումը և ստացել ֆինանսական կրթություն։ Ավարտելուց հետո աշխատել է Հադրութի կենտրոնական շրջանային խնայդրամարկղում։ 1980 թվականից Հադրութի խնայդրամարկղի վարիչն էր։ 1983-85 թվականներին աշխատել է Շրջգյուղքիմիայում՝ որպես տնտեսագետ։ Ապա աշխատել է Ժողովրդական վերահսկողության կոմիտեում՝ որպես հրահանգիչ։
1992 թվականի հունվարին կամավորագրվել է Արցախի Հանրապետության Ինքնապաշտպանական ուժերում, եղել է թիվ 38401 զորամասի հակատանկային դասակի հրամանատարը։
Զոհվել է 1994 թվականի ապրիլի 21-ին, Սեյիդահմեդլուի մարտում։
Ամուսնացած էր, ունի երեք երեխա։ Հանգչում է Հադրութի գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Ալեքսինո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԱլեքսինոԱլեքսինո (ռուս.՝ Алексино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տռուուտա

Տռուուտա (էստ․՝ Truuta), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հոմոմորֆիզմ

Աբստրակտ հանրահաշվում, հոմոմորֆիզմը կառուցվածքը պահպանող արտապատկերում է երկու հանրահաշվական կառուցվածքների (ինչպիսիք են խմբերը, օղակները, կամ վեկտորական տարածությունները). Հոմոմորֆիզմ բառը ծագում է հին հունարենից՝ ὁμός (հոմոս) "նույն" և μορφή (մորֆ) "տեսք" բառերից. Իզոմորֆիզմը, ավտոմորֆիսմը, և էնդոմորֆիզմը հոմոմորֆիզմի մասնավոր դեպքերն են։
Հոմոմորֆիզմ (հոմո... և հունարեն՝ μορφή-տեսք, ձև), երկու հանրահաշվական համակարգերի (խմբեր, օղակներ և այլն) միջև սահմանվող հարաբերություն։ Հոմոմորֆիզմը մի հանրահաշվական համակարգի տարրերի և հարաբերությունների (գործողությունների) բազմությունները համապատասխանաբար արտապատկերում է երկրորդ համակարգի տարրերի և հարաբերությունների բազմությունների մեջ այնպես, որ եթե առաջին համակարգի 
  
    
      
        
          X
          
            1
          
        
        ,
        .
        .
        .
        ,
        
          X
          
            n
          
        
      
    
    {\displaystyle X_{1},...,X_{n}}
   տարրերը գտնվում են 
  
    
      
        θ
      
    
    {\displaystyle \theta }
   հարաբերության մեջ, և 
  
    
      
        
          X
          
            1
          
        
        →
        
          X
          
            1
          
          ′
        
        ,
        .
        .
        .
        ,
        
          X
          
            n
          
        
        →
        
          X
          
            n
          
          ′
        
        ,
        θ
        →
        
          θ
          ′
        
      
    
    {\displaystyle X_{1}\rightarrow X'_{1},...,X_{n}\rightarrow X'_{n},\theta \rightarrow \theta '}
  , ապա, 
  
    
      
        
          X
          
            1
          
          ′
        
        ,
        .
        .
        .
        ,
        
          X
          
            n
          
          ′
        
      
    
    {\displaystyle X'_{1},...,X'_{n}}
   տարրերը երկրորդ համակարգում գտնվում են 
  
    
      
        
          ⊝
          ′
        
      
    
    {\displaystyle \circleddash '}
   հարաբերության մեջ։
Origin of Symmetry

Origin of Symmetry, անգլիական Muse խմբի երկրորդ պաշտոնական ալբոմն է, թողարկվել է Մեծ Բրիտանիայում 2001 թ. հուլիսի 17-ին "Taste Media"-ի կողմից։ Երկրորդ ալբոմի հնչողությունը զգալիորեն տարբերվում է նախկին «Showbiz»-ից, իրենից ներկայացնելով փորձարություններ ամեն երգի մեջ։ Դոմինիկ Հովարդը լայնացրել է հարվածային մասը, իսկ Մեթյու Բելլամին «Megalomania» երգի մեջ օգտագործել է օրգան, որի պատճառով երգը գրեթե կենդանի չի կատարվել, բացառությամբ Լոնդինի «Royal Albert Hall» համերգասրահում և Փարիզի «Hullabaloo» համերգների ժամանակ։


== Երգացանկ ==
Բացի "Feeling Good" երգի, բոլոր երգերի հեղինակն է Մեթյու Բելլամին.

New Born - 6։01
Bliss - 4։12
Space Dementia - 6։20
Hyper Music - 3։20
Plug In Baby - 3։40
Citizen Erased - 7։19
Micro Cuts - 3։38
Screenager - 4։20
Darkshines - 4։47
Feeling Good - 3։19
Futurism - 3։27
Megalomania - 4։38


== Սինգլներ ==
Plug In Baby - 5 մարտի, 2001
New Born - 5 հունիս, 2001
Bliss - 20 օգոստոս, 2001
Hyper Music/Feeling Good - 24 նոյեմբեր, 2001


== Երաժիշտներ ==
Մեթյու Բելլամի - վոկալ, կիթառ, ստեղնային
Դոմինիկ Հովարդ - հարվածային գործիքներ, պերկուսսիա
Քրիս Վոլսթենհոլմ - բաս-կիթառ, բէք-վոկալ
Քլեր Ֆիննիմոր - ալտ
Սարա Հերբերթ - ջութակ
Կարոլին Լավելլ - թավջութակ (Feeling Good)
Ժակլին Նորրի - ջութակ


== Արտաքին հղումներ ==
Ալբոմը խմբի պաշտոնական կայքում Archived 2012-05-16 at the Wayback Machine.
Ալբոմը MuseWiki կայքում


== Ծանոթագրություններ ==
Լուսոտ

Լուսոտ, հայկական արական անուն։ Առաջացել է հայերեն լույս բառից և -ոտ մասնիկից։ Նշանակում է «լուսավոր»։ Գործածված է 2 անթվական հին արձանագրությունների մեջ, սակայն խեղաթյուրված ձևով։


== Գործածություններ ==
Լուսորա կամ Լուսոտ, հիշատակվել է Անիի մի արձանագրության մեջ։
Լոյսոտ և Լիսոտ, հիշատակվել է Արջոյառիճի մի արձանագրության մեջ։


== Ծանոթագրություններ ==
Վիխիլևկա

Վիխիլևկա (ուկրաիներեն՝ Вихилівка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Վիխիլևկա գյուղում բնակվում էր 271 մարդ։ Բնակավայրը զբաղեցնում է 0,957 կմ² տարածք։ Բնակչության խտությունը կազմում էր 283,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրուտոյարովկա (գյուղ, Կեգիչևի շրջան)

Կրուտոյարովկա (ուկրաիներեն՝ Крутоярівка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1770 թվականին։
2001 թվականի տվյալներով Կրուտոյարովկա գյուղում բնակվում էր 313 մարդ։ Բնակավայրը զբաղեցնում է 1595 կմ² տարածք։ Բնակչության խտությունը կազմում էր 196,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պարթև Հարությունյան

Պարթև Հմայակի Հարությունյան (1912, Վաղարշապատ, Երևանի նահանգ, Կովկասի փոխարքայություն, Ռուսական կայսրություն - 1979), հայ մանկավարժ։ ՀԽՍՀ վաստակավոր մանկավարժ (1965): ԽՄԿԿ անդամ (1942): Հայրենական մեծ պատերազմի մասնակից։


== Կենսագրություն ==
Պարթև Հարությունյանը ծնվել է 1912 թվականին, Էջմիածնում։ 1929 թվականին կոլերիտ դպրոցն ավարտելուց հետո մեկնել է բանակ։ Ծառայել է հայկական հրաձգային դիվիզիայի հրետանային գնդի փողային նվագախմբում։ 1931 թվականին զորացրվել է բանակից և ընդունվել Էջմիածնի բամբակագործական տեխնիկումը, որն ավարտել է 1934 թվականին։ Աշխատել է Դիլիջանում, իսկ հետո տեղափոխվել է Թուրքմենական ԽՍՀ-ի մայրաքաղաքը՝ Աշխաբադ և աշխատել է տեղի հայկական միջնակարգ դպրոցում։ Աշխատանքին զուգահեռ ավարտել է Երևանի պետական հեռակա  մանկավարժական ինստիտուտի աշխարհագրական ֆակուլտետը։
1941 թվականին Հարությունյանը կամավոր մեկնել է բանակ, ծառայել հայկական 409-րդ հրաձգային դիվիզիայում։ Մասնակցել էԿովկասի ազատագրման մարտերին։ Ռազմաճակատում էլ, 1942 թվականին ընդունվել է կոմունիստական կուսակցության շարքերը։
Պատերազմի ավարտից հետո Հարությունյանը վերադարձել է հայրենի քաղաք, եղել է կուսշրջկոմի հրահանգիչ, երեկոյան բաներիտ դպրոցի, Փարաքարի միջնակարգ դպրոցի տնօրեն, լուսավորության աշխատողների արհմիության շրջկոմի նախագահ, իսկ 1965 թվականից մինչև կենսաթոշակի անցնելը Էջմիածնի Խաչատուր Աբովյանի անվան միջնակարգ դպրոցի տնօրենն էր։ Անբասիր աշխատանքի համար արժանացել է հանրապետության վաստակավոր ուսուցչի պատվավոր կոչման, ինչպես նաև Խ. Աբովյանի անվան մեդալի։


== Մահ ==
Պարթև Հարությունյանը մահացել է 1979 թվականին։


== Պարգևներ ==
ՀԽՍՀ վաստակավոր մանկավարժ (1965)
Խ. Աբովյանի անվան մեդալ


== Ծանոթագրություններ ==
Հարկայնություն

Հարկայնություն, յարուսականություն, բուսական համակեցությունների (ֆիտոցենոզների) շերտավորումը տարբեր բարձրության բաղկացուցիչ մասերի՝ հարկերի։ Առավել պարզ արտահայտված է անտառներում, որտեղ հարկերը տարբերվում են իրենց կենսաձևերով։ Առաջին (վերին) հարկը կազմում են լուսասեր ծառերը, երկրորդը (ստորին)՝ քիչ լուսասեր, ցածր ծառերն ու թփերը։ Ավելի ներքևում աճում են պտերներն ու տարբեր խոտաբույսեր, իսկ հողի մակերևույթին՝ մամուռներն ու սնկերը։ Վերին հարկերի բույսերի ուժեղ զարգացումը ճնշում է ցածր հարկերի բույսերին, ընդհուպ մինչև անհետացումը։ Այդ պատճառով անտառների վերին հարկերի նոսրացումը խիստ խթանում է թփերի ու լուսասեր այլ բույսերի աճումը։ Գոյություն ունի նաև բույսերի ստորգետնյա հարկայնություն, որն արտահայտվում է արմատների տարբեր երկարությամբ։ Հողի վերին շերտերը զբաղեցնում են հացազգի և միաշաքիլ այլ բույսերի արմատները, խորը շերտերը՝ երկշաքիլ խոտաբույսերի, թփերի և ծառատեսակների արմատները։ Հարկայնության շնորհիվ ավելանում է հողի միավոր մակերեսին ընկնող բույսերի քանակը և ավելի նպատակահարմար են օգտագործվում միջավայրի պայմանները (լույս, խոնավություն, հանքային նյութեր)։ Հարկայնությունը ֆիտոցենոզների երկարատև էվոլյուցիայի արդյունք է։
Ավստրիական դաշտ

«Ավստրիական դաշտ» (ռուս.՝ «Австрийское поле»), 1991 թվականի խորհրդային գեղարվեստական ֆիլմ, որը նկարահանել է ռեժիսոր Անդրեյ Չերնիխն իր սեփական վիպակի հիման վրա, որը հանդիսանում է «Պետրոպոլ» ալմանախի հավելվածը։ Ռեժիսորի համար այս ֆիլմը դարձել է առաջին լիամետրաժ ֆիլմը (1989 թվականին Չեռնիխը նորամուտը նշել է «Ֆա մինոր» կարճամետրաժ կինոնկարով): Ֆիլմը աչքի է ընկել և մի քանի մրցանակ է ստացել կինոփառատոներում։


== Սյուժե ==
Ֆիլմի գլխավոր թեման նվիրված է պարզագույն մարդկային զգացմունքների անբավարարությանը և թերի բնույթին, ինչպիսիք են տեսողությունը, լսողությունը և շոշափումը։ Իրականությունը և պատրանքը ներկայացված են զգացմունքների և նրանց պատկերների հիման վրա։


== Մրցանակներ ==
Ֆիլմը մի քանի մրցանակ է ստացել կինոփառատոներում։

1991 թվական - Կիևի «Երիտասարդություն» միջազգային կինոփառատոնում դիպլոմի է արժանացել Դմիտրի Մասսը՝ ֆիլմի օպերատորը և նկարիչը։
1991 թվական - մոսկովյան կինոակումբների փառատոն-սեմինարում ֆիլմն ստացել է երկրորդ մրցանակը։


== Դերերում ==
Ելենա Բրագինա
Նատալյա Բարանովա
Սեմյոն Ստրուգաչով – կույր նկարիչ
Լյուբոմիրաս Լուցյավիչյուս
Լյուդմիլա Ալեքսանդրովնա
Վիտաուտաս Պաուկշտե
Արսլան Կազիբեև – էպիզոդ
Բորիս Ռեպետուր – էպիզոդ
Ալեքսանդր Մասլով – էպիզոդ
Վալերի Ֆիլատով – էպիզոդ
Կոնստանտին Լուկաշով – էպիզոդ
Նատալյա Դանիլովա – էպիզոդ
Իրինա Ռակշինա – էպիզոդ
Վիկտոր Սուխորուկով – էպիզոդ


== Նկարահանող խումբ ==
Սցենարի հեղինակ և բեմադրող ռեժիսոր՝ Անդրեյ Չեռնիխ
Բեմադրող օպերատոր և բեմադրող նկարիչ՝ Դմիտրի Մաս
Մոնտաժող ռեժիսոր՝ Լեդա Սեմյոնովա
Հնչյունային օպերատոր՝ Վլադիմիր Պերսով


== Ծանոթագրություններ ==


== Արտաքին հղումներ ==
«Австрийское поле» на сайте «Энциклопедия отечественного кино»
«Австрийское поле» на сайте Фильм Ру Archived 2021-08-13 at the Wayback Machine.
Ջասինդա Բերրեթ

Ջասինդա Բերրեթ (անգլ.՝  Jacinda Barrett, օգոստոսի 2, 1972(1972-08-02), Բրիսբեն, Ավստրալիա), ավստրալիական ծագմամբ ամերիկացի դերասանուհի և մոդել։ Առավել հայտնի է այնպիսի ֆիլմերին մասնակցությամբ, ինչպիսիք են «Բրիդջիթ Ջոնս։ Բանականության եզրին» և «Պոսեյդոն»  ֆիլմերը։


== Կենսագրություն ==
Ծնվել է 1972 թվականին  Քվինսլենդ նահանգի Բրիսբեն քաղաքում(Ավստրալիա), հրշեջի ընտանիքում ։
1988 թվականին հաղթել է  «Դոլլիի Ֆոտոմոդել» մրցույթում, երբ դեռևս սովորում էր Քենմորի միջնակարգ դպրոցում, որից հետո սկսել  է մոդել  աշխատել Եվրոպայում։ 1955 թվականին դառնում է  «Իրական աշխարհ։ Լոնդոն» շոուի դերասանական կազմի անդամ, իսկ ավելի ուշ  Օքսֆորդում հաճախել է  Բրիտանա-ամերիկյան դրամատիկական ակադեմիա։ 1997 թվականին  նկարահանվել է  «Պատմություններ կրակի մոտ» ֆիլմում։
1988 թվականին Բերրեթը հայտնվում է  Maxim ամսագրում` մասնակցություն ունենալով հեռուստատեսային սերիալների նոր սերիաների մասին հրապարակված հոդվածում։ Նրա մասնակցությամբ թողարկվում է  «Քամին ջրի վրա» հաղորդումը , որը սակայն առաջին եթերաշրջանից հետո, դադարում է իր գործունեությունը։


== Անձնական կյանքը ==
2004 թվականի դեկտեմբերի 29-ից  Ջասինդան ամուսնացած է Հեբրիել Մաչթի հետ։ Ամուսիններն ունեն երկու երեխա. աղջիկը` Սաթին Անաիս Մաչթը (ծնվ. 20.08.2007)   և որդին` Լուկա Մաչթը (ծնվ. 26.02.2014)։
Ազատ ժամանակ Բերրեթը զբաղվում է պարաշյուտիզմով։


== Ծանոթագրություններ ==
Հատչինսոն շրջան (Տեխաս)

Հատչինսոն շրջան (անգլ.՝ Hutchinson County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.297 կմ² է, բնակչությունը՝ 23.857 մարդ (2000 թ. տվյալներով)։ Շրջկենտրոնն է Ստինետ բնակավայրը։ Կազմավորվել է 1876 թ.։
Զիզի Ժանմեր

Զիզի Ժանմեր (ֆր.՝ Zizi Jeanmaire, ապրիլի 29, 1924(1924-04-29)[…], Փարիզի 14-րդ շրջան, Ֆրանսիա - հուլիսի 17, 2020(2020-07-17)[…], Տոլոշենազ, Վո, Շվեյցարիա), իսկական անունը՝ Ռենե Մարսել Ժանմեր  (ֆր.՝ Renée Marcelle Jeanmaire), ֆրանսիացի բալետի պարուհի՝ էտուալ։


== Կենսագրություն ==
Սովորել է Գրանդ օպերա թատրոնի բալետի դպրոցում։ 1939 թվականին հանդես է եկել այդ թատրոնի բալետի խմբում։ Լոնդոնյան Ռոլան Փեթիի առավել հայտնի գործերից է «Կարմենը» (1949)։ 1954 թվականին ամուսնացել է Պոլան Փեթիի հետ։
1954 թվականից հետո հանդես է եկել որպես մյուզիք-հոլլի երգիչ, դրամատիկ դերասանուհի և կինոդերասան։ Նկարահանվել է  Չարլզ Վիդորի, Ժան Դելանուայի և Թերես Յանգի հետ, խաղացել է Բրոդվեյում։
Մահացել է 2020 թվականի հուլիսի 17-ին Շվեյցարիայի Տոլոշենազ քաղաքում (96 տարեկան հասակում)։


== Փառք ==
Միշա Սկորերի «Zizi je t’aime»(1998, см.:[1]) վավերագրական ֆիլմը նվիրված է Ժանմարին։


== Հետաքրքիր փաստեր ==
Ժանմարի երկրպագուն է եղել Ջոզեֆ Քորնելը, հավաքել է հոդվածների կտորներ, պաստառներ, նկարներ, պահել է նրա ինքնագիրը և նվիրել է «La Lanterne Magique du Ballet Romantique»  ստեղծագործությունը:


== Ծանոթագրություններ ==


== Գրականություն ==
Mannoni G. Zizi: Zizi Jeanmaire. Paris: Assouline, 2002


== Ընտրված կինոգրաֆիա ==
1957 թվական, «Հմայիչ տղաներ» / Charmants Garçons


== Արտաքին հղումներ ==
Официальный сайт(ֆր.)
Зизи Жанмер исполняет песни Сержа Генсбура
Ամերիկայի սիրելի ճարտարապետություն

«Ամերիկայի սիրելի ճարտարապետություն» (անգլ.՝ America's Favorite Architecture), 150 առավել հայտնի շենքերի ու շինությունների ցանկ ԱՄՆ-ում՝ ըստ Ճարտարապետների ամերիկյան ինստիտուտի։
2006 և 2007 թվականներին Ճարտարապետների ամերիկյան ինստիտուտը հովանավորեց ԱՄՆ ամենահայտնի շինությունների հայտնաբերման հետազոտությունը։ Harris Interactive ընկերությունը հետազոտություն անցկացրեց նախ ինստիտուտի անդամների, իսկ այնուհետև այլ ամերիկացիների շրջանում։ Հարցման առաջին փուլում ինստիտոիտի 2448 անդամներից յուրաքանչյուրին առաջարկվեց նշել 15 կատեգորիայից նշել 20 ճարտարապետական շինություն։ 248 շինություն, որը նշվեց գոնե վեց անդամների կողմից, ներառվեց հաջորդ փուլի ցուցակներում։ Այս փուլին մասնակցեցին 2214 մարդ, որոնց առաջարկվեց ցանկից ընտրել 248 շինություն։ Քվեարկողների նախասիրությունները մշակվեցին հատուկ սանդղակով, որը ստեղծվել էր հատուկ հետազոտության համար։
Ճարտարապետների ամերիկյան ինստիտուտի 150-ամյակի տոնակատարությունների շրջանակում 2007 թվականին հայտարարվեց 150 շենքերից և շինություններից մի ցանկ՝ որօես «Ամերիկայի սիրելի ճարտարապետություն»։ Այս ցանկում Նյու Յորքին բաժին է ընկնում 32 օբյեկտ՝ ավելի շատ, քանի ցանկացած այլ քաղաքի։ Չիկագոյում և Վաշինգտոնում գտնվում է 17-ական օբյեկտ, ընդ որում ԱՄՆ մայրաքաղաքում գտնվում է 6 շինություն, որոնք գտնվում են ցանկի առաջին տասնյակում։
Ցանկում ներառվեց նաև երկու շինություն, որոնք ներառման պահին արդեն քանդված էին՝ Առևտրի համաշխարհային կազմակերպություն (№ 19) և Փենսիլվանիայի կայարան (№ 143):


== Շենքերի և շինությունների ցանկ ==


== Ծանոթագրություններ ==
Գերոլդսհաուզեն

Գերոլդսհաուզեն  (գերմ.՝ Geroldshausen), քաղաք Գերմանիայի Բավարիա երկրամասում։ Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 1299 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 10,40 կմ²։ Պաշտոնական կոդ՝  09 6 79 137։


== Ծանոթագրություններ ==


== Արտաքին հղումներ ==
Պաշտոնական էջ